google/wiki40b huggingface dataset:
Antrojo periodo elementas

Antrojo periodo elementas yra cheminis elementas antroje periodinės elementų lentelės eilutėje (periode). Periodinė lentelė turi eilutes tam, kad būtų iliustruotos pasikartojančios savybės didėjant cheminių elementų protonų skaičiui: nauja eilutė prasideda, kai cheminės savybės pradeda kartotis, taigi elementai su panašiomis cheminėmis savybėmis atsiduria viename stulpelyje.
Antrasis periodas turi šiuos aštuonis elementus: litis, berilis, boronas, anglis, natris, deguonis, fluoras ir neonas. Ši skaičius aiškinamas šiuolaikinėmis atominės struktūros teorijomis. Kvantinės mechanikos atomo struktūros aprašyme šis periodas atitinka 2s ir 2p blokų bloko orbitalių užpildymus. Antrojo periodo elementai paklūsta aštuonių elektronų taisyklei – tam, kad būtų užpildytas valentinis elektronų sluoksnis, jiems reikia aštuonių elektronų. Šie elementai gali daugiausia turėti 10 elektronų: du 1s orbitalėje, du 2s orbitalėje ir šešis 2p orbitalėje. Visi šio periodo elementai, išskyrus berilį ir neoną, gali susijungti į dviatomes molekules.

Periodinės tendencijos

Antrasis periodas yra pirmas periodinėje lentelėje, kuriam galima pritaikyti periodines tendencijas. Pirmasis periodas, kuriame yra vos du elementai (vandenilis ir helis) yra per mažas, kad būtų galima pamatyti besikartojančias savybes. Antrajame periode, didėjant elemento protonų skaičiui, trumpėja atomo spindulys, o elektroneigiamumas ir jonizacijos energija didėja.
Antrajame periode yra tik du metalai (litis ir berilis), taigi šis periodas turi mažiausia metalų (pirmasis periodas neturi metalų, tačiau jame yra tik du elementai, taigi jis negalėtų turėti daugiau metalų) ir daugiausia nemetalų (4). Antrojo periodo elementai savo grupėse turi ekstremaliausias savybes, pavyzdžiui, fluoras yra reaktyviausias halogenas, neonas yra inertiškiausios inertinės dujos, o litis iš šarminių metalų yra mažiausiai reaguojantis.
Raliavimas

Raliavimas – lietuvių liaudies daina su savitu priedainiu (pvz., „ralio“, „rido“, „ėdro“, „generalia“). Raliavimuose apdainuojama piemenų buitis, gamta, reiškiami nesudėtingi išgyvenimai. Atliekami balsu arba lamzdeliu. Raliavimai improvizaciški: didžiosios jų dalies sandara – astrofinė. Daugiausiai paplitę rytų Aukštaitijoje, taip pat – rytų Dzūkijoje, Suvalkijoje.
Raliavimai skirti raminti gyvuliams, netgi magiškai juos apsaugoti, paveikti, kad sočiau priėstų, karvės duotų daugiau pieno. Aukštaičių raliavimai dažniausiai improvizaciniai, neturintys nusistovėjusios poetinės ir muzikinės formos, jų melodijos – laisvos formos ir ritmo, kuris dažniau nereguliarus, rubatiškas, melodijos rečituojamos, šūksnius keičia meloso elementai. Raliavimai sudaryti iš trumpų tercijos arba kvartos, kvintos apimties melodinių intonacijų darinių: Aukštaitijoje mažorinio, Dzūkijoje – minorinio kolorito. Kiekvieno darinio pradžioje ir pabaigoje atliekamas šūksnis, kuris pasižymi ritmo formule su užtęstu paskutiniuoju arba priešpaskutiniu skiemeniu (gaida). Kai kuriais atvejais pabaigoje dar nuūkiama. Dalis raliavimų vienbalsiai, kiti – dvibalsiai, tribalsiai (aukštaitiški). Dzūkų raliavimams būdingas griežtesnis ritmas, pastovesnės formos melodijos. Taip pat dzūkų raliavimams būdingesnis priedainis „generalia“.
Europa Philharmonie

Istorija

Europos orkestro idėja kilo profesoriui Liudvik Wolf-Dieter ir dirigentui Reinhard Seehafer. Veliau, Europai tapus vieninga, prie orkestro veiklos prisijunge Ferry Tomaszyk, kaip šio orkestro direktorius. Orkestro debiutas įvyko 1996 m., jį tiesiogiai visoje Europoje transliavo televizija Sat3, Šv Petro bažnyčioje Görlitz'e buvo atliekama Gustavo Mahlerio 2-oji simfonija "Prisikėlimas", dirigavo Reinhard Seehafer. Koncertas vyko bendradarbiaujant su Kreisau / Krzyzowa fondu. Europa Philharmonie pasisako už pakantumą, toleranciją ir vieningą Europą. Šias orkestro idėjas palaikė Vokietijos ir Lenkijos valstybių prezidentai, globojo ir Vokietijos Federacinės respublikos Parlamento pirmininkas, taip pat ir tarybos "Nedaloma Europa" nariai profesorius Kurt Mazuras, Lea Rabin, Hans-Dietrich Genscher ir Dieter Stolte. Nuo 1998 m. iki 2007 m. orkestras buvo įsikūręs Hundisburgo pilyje (Hundisburg Castle), Saksonija-Anhaltas. Tai yra viena iš svarbiausių baroko pilių Šiaurės Vokietijoje.
Aidai (žurnalas)

Aidai – katalikiškas kultūros, literatūros ir politikos periodinis leidinys, nuo 1944 m. gruodžio iki 1991 m. leistas užsienyje lietuvių kalba.

Istorija

1944–1945 m. Lietuvių sąjungos Miuncheno skyriaus informacinis leidinys Bavarijoje gyvenantiems lietuviams. Išėjo 2 numeriai. Jį leido ir redagavo V. Bieliauskas Miunchene (Vokietija); spausdintas rotatoriumi. Stengėsi tęsti leidinių „Naujoji Romuva“ ir „Židinys“ tradicijas.
Nuo 1945 m. rugsėjo buvo spausdinamas spaustuvėje ir vadinosi lietuvių informacinis leidinys, nuo lapkričio 15 d. (Nr. 8) – kultūrinis informacinis leidinys, tapo kultūros žurnalu. Jo vyr. redaktorius buvo V. Bieliauskas, redaktorius – Kazys Bradūnas. 1947–1948 m. leistas Augsburge kaip mėnesinis kultūros žurnalas, leidėjas-redaktorius Juozas Sakevičius, leidėjas P. Gaučys. 1949 m. žurnalas perkeltas į Švabiš Gmundą, redagavo Jonas Grinius, vėliau Paulius Jurkus, išleisti penki numeriai. Iš viso Vokietijoje ėjo 48 numeriai, jų komplektas turėjo 1536 puslapius.
Nuo 1949 m. spalio leidimą perėmė Lietuvos pranciškonai. Jie 1950 m. pradžioje žurnalą perkėlė į Brukliną, JAV. Būtent tada žurnale atsirado politinių aktualijų temos, nauji skyriai „Politika“ ir „Visuomeninis gyvenimas“. Tiesa, 1953 m. politinių aktualijų skyriaus buvo atsisakyta. Žurnale rašė Antanas Vaičiulaitis, Bernardas Brazdžionis, Jonas Aistis, Jurgis Jankus, Mykolas Vaitkus, Faustas Kirša, Stasys Santvaras, Kazys Bradūnas, Alfonsas Nyka-Niliūnas, Henrikas Nagys ir kiti.
Iki 1982 metų žurnalas buvo leidžiamas kas mėnesį, po to kas du mėnesius, nuo 1986 m. kas ketvirtį. Rašė Lietuvos istorijos, kultūros, meno, filosofijos, religijos, teologijos, politikos, spaudos, kalbos klausimais, spausdino grožinės literatūros kūrinius, kritikos straipsnius, dailės darbų reprodukcijas.1952-1965 m. skyrė kasmetines literatūros ir mokslo premijas. Tiražas 1980 m. – 1650 egz.
1991 m. perkeltas į Lietuvą ir susijungė su Lietuvoje leidžiamu „Naujuoju Židiniu“, nuo 1992 m. pradėtas leisti nauju pavadinimu „Naujasis židinys-Aidai“. 1994 m. įsteigta leidykla „Aidai“ perėmė šio mėnraščio leidybą, o žurnalo steigėjo teisės buvo perduotos Ateitininkų federacijai.
Vitalija Vonžutaitė

Biografija

1998 m. baigė Kauno jėzuitų gimnaziją. 2000–2004 m. studijavo Kauno technologijos universiteto Vadybos ir ekonomikos fakultete, vadybos bakalauras.
1998–2001 m. UAB „Conangym“ konsultantė, direktoriaus pavaduotoja, direktorė. 2002–2004 m. ėjo Lietuvos verslo darbdavių konfederacijos Kauno filialo direktorės pareigas. 2005–2006 m. Darbo partijos centrinės būstinės vadovo pavaduotoja.
2007–2011 m. Lietuvos Respublikos Seimo nario Sauliaus Girdausko, vėliau – Seimo nario Vydo Gedvilo padėjėja. 2009–2011 m. UAB „Horo.lt“ direktorė.
2012–2016 m. Lietuvos Respublikos Seimo narė, Darbo partijos frakcijos narė.
Geležinis žmogus

Biografija

Entonis Starkas būdamas vos 15-os metų įstojo į MIT (Masačusetso Technologijos Institutas) studijuoti elektrotechniką ir kursą baigė geriausiai tarp visų studentų. Būdamas 21-ių, jis paveldėjo „Stark Industries“, po to, kai jo tėvai žūvo autoavarijoje.
Vizito Vietname metu, ji pateko į spąstus, kuriuos paspendė Vietnamo karo vadas Wong Chu. Sužeistas skeveldros į širdį, jis vis tiek buvo verčiamas kurti ginklus kartu su taip pat pagrobtu fiziku Yin Sen. Tačiau vietoje to, jie abu sukūrė egzo šarvus, kurie palaiko Starko gyvybę bei suteikia jam daugiau galių. Su šiais šarvais Tonis Starkas pabėga ir nužudo Wong Chu ir jo karius. Tuo tarpu Yin Sen pasiaukoja.
Grįžęs į JAV, Tonis Starkas toliau tobulina savo šarvus ir kovoja prieš nusikaltėlius. Jis tampa ir vienu Keršytojų komandos įkūrėjų.

Galios ir įranga

Pagrindinės Geležinio žmogaus galios – jo egzo šarvuose. Priklausomai nuo to, kokius šarvus jis dėvi, tokios ir jo galios. Tačiau kiekvieni šarvai suteikia daugiau jėgos, ištvermės ir galimybę skraidyti. Taip pat visi šarvai turi eilę ginklų.
Pats Tonis Starkas yra itin protingas žmogus – vienas protingiausių „Marvel“ visatoje. Dėl to jis nuolat kuria ir tobulina savo šarvų technologijas bei „Stark Industries“ gaminamą techniką.
Taip pat Starkas yra patyręs kontaktinės kovos kovotojas. Jį mokė pats Kapitonas Amerika.

Animacija

1994–1996 m. buvo rodomas animacinis serialas „Geležinis žmogus“. 2007 m. buvo išleistas pilnametražis animacinis filmas „Nenugalimasis geležinis žmogus“.
"Geležinis žmogus" pasirodo anime filme Avengers Confidential: "Black Widow & Punisher”, kur kartu su Mercer atkartoja savo vaidmenį.
"Geležinis žmogus" pasirodo animaciniame filme "Marvel Super Hero Adventures: Frost Fight", kuriame Mickas Wingert atkartoja "Lego Marvel Super Heroes: Avengers Reassembled" vaidmenį.

Filmai

Vaidybinis filmas „Geležinis žmogus“ pasirodė 2008 m. gegužės 2 d.
Tęsiniai – „Geležinis žmogus 2“, pasirodęs 2010 m. balandžio 30 d.
bei „Geležinis žmogus 3”, pasirodęs 2013 m. gegužės 3 d.
Meno kūrinių aukcionas

Meno kūrinių aukcionas – aukcionas, kuriame parduodami meno kūriniai. Pagrindiniai ir didžiausi pagal apyvartą aukcionai yra „Sotheby’s“, „Christie’s“.
Meno kūriniai didžiausią investuotojų dėmesį pritraukė XXI a., kuomet infliacija ženkliai išaugo. Iki tol į meną investuoti neapsimokėjo, nes grąža buvo pernelyg menka. Pati rinka yra nelikvidi, beveik nereguliuojama, lengvai manipuliuojama ir yra palanki terpė pinigų plovimui. Be to, investuotojai paprastai neatsižvelgia į meno kūrinio estetiką, kreipia dėmesį į menininko „prekės ženklą“, žiūri į kūrinį kaip į prekę. O patys kūriniai dažniausiai būna saugomi uždarose saugyklose, todėl pats menas praranda savo pirminę vertę, nes būna paslėptas nuo visuomenės akių ir retai kada išvysta dienos šviesą.
2017 m. Leonardo da Vinci paveikslas „Salvator Mundi“ aukcione „Christie’s“ parduotas už 450 mln. JAV dolerių (380 mln. eurų) – didžiausią sumą, kada nors fiksuotą tiek aukcionuose, tiek privačiuose sandoriuose.
Gurnija

Istorija

Šis miestas buvo atkastas 1901−1904 m. amerikiečių archeologės Harjetos Boid Houz (Harriet Boyd Hawes), ir yra geriausiai išlikęs Mino civilizacijos miestas. Tai viena seniausių Kretos gyvenviečių, joje gyventa jau 3000 m. pr. m. e., tačiau likę pastatai priklauso vėlyvesniam, Antrajam rūmų laikmečiui. Gurniją, kaip ir kitus minojinius miestus, apie 1450 m. pr. m. e. sunaikino žemės drebėjimas ir gaisras.
Jackie Chan

Asmeninis gyvenimas

1982 m. Čanas vedė taivaniečių aktorę Lin Feng Jiao, su kuria tais pačiais metais susilaukė sūnaus – dainininko ir aktoriaus Jaycee Chan
LT vz. 38

Pavadinimas

Čekoslovakiškas karinis žymėjimas buvo LT vz. 38 ('lengvasis tankas, 1938 m. modelis'). Kompanija gamintoja naudojo žymėjimus TNH, TNHPS, LTP ir LTH.
Vokietijos ginkluotėn priimti šie tankai buvo vadinami vok. Panzerkampfwagen 38(t), kur Panzerkampfwagen reiškia 'tankas', 38 – '1938 m. modelis', o (t) – vok. tschechisch 'čekiškas'. Kitas Vokietijoje naudotas žymėjimas buvo Sd. Kfz. 140 (iš vok. Sonderkraftfahrzeug 'specialiosios paskirties transporto priemonė').

Peru

Peru 1935 m. pasiuntė delegaciją į Europą ieškoti tinkamų tankų. Jie aplankė kelis stambius gamintojus, kol pasiekė Čekijos ČKD, gaminusią LT vz. 38. Peru kariuomenė nupirko 24 tokius tankus, iš kurių organizavo dvi tankų kuopas. Ši maža Peru tankų kariuomenė buvo papildyta motorizuotais pėstininkais ir traktorių velkama artilerija. Peru kariuomenės doktriną paveikė Prancūzijos karinė misija, tuo metu veikusi Peru. Pagal šią doktriną buvo numatyta tankus naudoti paremti pėstininkų atakas, o ne veikti nepriklausomomis judriomis kolonomis (kaip vokiečių tankai blickryge).
Peru tankų batalionas suvaidino svarbų vaidmenį 1941 m. Ekvadoro-Peru kare, jis veikė smogiamasis kumštis puolant per Saramiljos (Zaramilla) upę ir į Areniljo kantoną (Arenillas Canton). Tam padėjo tai, kad Ekvadoro kariuomenė neturėjo šiuolaikinių prieštankinių patrankų, o jų artilerija buvo velkama arklių. „LT vz. 38 tankai pasirodė itin gerai 1941 m. kare, ir liko priešalinių dalinių ginkluotėje daugiau kaip 50 metų.“
Konsepsjono departamentas

Geografija

Departamentas (5 pagal plotą šalyje) yra Paranenjos regiono šiaurėje. Ribojasi šiaurėje su Brazilija (riba eina Apos upe), rytuose su Amambajumi, pietuose su San Pedru, vakaruose su Presidente Hajeso ir Aukštutinio Paragvajaus departamentais (skiria Paragvajaus upė).
Šiaurėje ir rytuose paviršius aukštas su pavieniais masyvais (San Luiso ir Valjemi aukštumos), o vidurinėje dalyje plyti lygumos, rytuose – Sarambi aukštuma, o pietinė dalis aukščiausia ir labiausiai miškinga (Medinos kalva). Paragvajaus upėje yra Penja Hermosos sala. Svarbiausia upė – vakarine riba tekantis Paragvajus. Į jį srūva intakai – Apa, Akidabanas, Ipanė, taip pat gausu kitų upokšnių, ežerėlių.
Vidutinė metinė oro temperatūra yra 25 °C, tačiau metų bėgyje svyruoja vidutiniškai tarp 20 ir 32 °C. Per metus iškrenta apie 1300 mm kritulių, daugiausia – nuo gegužės iki spalio.

Gyventojai

Konsepsjono departamente 2002 m. gyveno 189,9 tūkst. gyventojų, tai sudaro ~2,8 % šalies gyventojų. Vidutinis gyventojų tankumas 10,5 žm./km². Tankiau gyvenama pietinė teritorijos dalis, rečiausiai šiaurė. Daugiausia gyventojų gyvena kaimuose. Vyrų ir moterų santykis panašus. Indėnų Konsepsjono departamente yra apie 3000 (2804; 2002 m.), tai daugiausia gvaraniai. Didesnė dalis ūkių turi elektrą (77,1 %), vandentiekį turi apie pusė gyventojų (41,4 %), o kanalizaciją – nedaugelis (33,2 %).

Ūkis

Verčiamasi daugiausia žemės ūkiu, gyvulininkyste, paslaugomis. Svarbiausios auginamos kultūros: soja (1,7 tūkst. t, 2002 m.), kukurūzai (26,6 tūkst.), cukranendrės (20,5 tūkst.), medvilnė (3,4 tūkst.). Auginamos kiaulės (45,9 tūkst. vnt.), galvijai (651 tūkst.), avys (30 tūkst.). Auginami naminiai paukščiai, verčiamasi žvejyba. Vystoma cemento, malimo, įrengimų gamybos pramonė. Kasamas marmuras.
Saldutiškio herbas

Aprašas

Herbo mėlyname lauke iš skydo papėdės kylanti sidabrinė elnio galva. Vietoj ragų dvi sidabrinės pušų šakos su auksiniais kankorėžiais.

Istorija

2002 m. liepos 30 d. herbą Lietuvos Respublikos Prezidentas patvirtino dekretu Nr. 1855. Herbo etalono autorius – dailininkas Juozas Galkus.
Ambasada

Ambasada – valstybės diplomatinė atstovybė užsienyje prie tarpt. organizacijos arba užsienio valstybėje.
Ambasada gali turėti skyrius: ekonomikos, kultūros, teisės, turizmo, karinių reikalų (karo atašatas laikomas ambasados dalimi).
Ambasados vadovas - ambasadorius ar laikinai koks nors kitas asmuo einantis dipl. atstovybės vadovo pareigas. Ambasadose yra vykdomos diplomatinės funkcijos bei konsulinės funkcijos.
Smilgiai (Kužiai)

Mokykla

Kaimo mokykla įkurta 1909 m. Iš pradžių kaip pradinė mokykla (dėstoma rusų kalba, po Pirmojo pasaulinio karo lietuvių kalba), vėliau 1949–1961 m. septynmetė, 1961–1969 m. aštuonmetė, 1969–2007 m. pradinė, šiandien uždaryta. Mokykla veikė buvusiame Ščensnovo dvare.
1969 m. įkurta biblioteka, kuri veikė iki 2017 metų. Tada buvo pakeista į knygų išdavimo punktą, o 2018 metais veikla buvo sustabdyta.

Bendruomenė

Kaime veikia visuomeninė organizacija „Smilgių bendruomenė“. 2009 m. bendruomenei vadovauja pirmininkė – Rimvida Linauskienė. „Smilgių bendruomenės“ adresas: LT-81156 Šiaulių raj., Smilgių k., Vieversių g. 5.
Baniškių lobis

Baniškių lobis arba Gvazdikų lobis – Vilniuje, Gvazdikų gatvėje, buv. Baniškėse 1994 m. rastas vėlyvųjų viduramžių monetų lobis.

Lobis

Lobis buvo rastas 0,5 m gylyje, suvyniotas į drobę. Lobį sudaro 992 Prahos grašiai, kaldinti Karolio I ir Vaclovo IV laikais.
Lobį saugo Lietuvos Nacionalinis muziejus.
Gruodžio 12

Šventės

(kol kas neįvestos)

Vardadieniai

Dagmara – Gaiva – Gilmina – Gilminas – Kirbutas – Kirkanta – Kirkantas – Vainė – Vaingeda – Vaingedas – Vainius
Banatas

Geografija

Banatas yra pietrytinėje Panonijos lygumos dalyje. Jį rytuose riboja Pietiniai karpatai, kurie skiria nuo Valakijos. Pietinė riba yra Dunojus, kuris skuria nuo Sremo, rytinė riba – Tisa, skirianti nuo Bačkos. Šiaurėje Murešas riboja Banatą nuo Krišanos.
Didžiausi miestai – Timišoara (Rumunijos Banato ekonominis ir kultūrinis centras), Zrenianinas. Regiono plotas – 28 524 km².
Teisės bakalauras

Teisės bakalauras (angl. Bachelor of Laws, LL.B., lot. Legum Baccalaureus, LL. - „teisės") - pirminis aukštosios mokyklos suteikiamas akademinis kvalifikacinis laipsnis teisės srityje. Po LL.B. studijų galima siekti teisės magistro (LL.M.) laipsnio; kai kuriose aukštosiose mokyklose - iš karto ir teisės daktaro laipsnio.

Lietuvoje

Teisės bakalauras suteikiamas po pirmosios pakopos studijų aukštojoje mokykloje, paprastai universitete (MRU TF, VDU TI) arba kolegijoje (Šiaurės Lietuvos kolegija). Studijos universitete trunka 4 metus, rašomas bei ginamas bakalauro darbas, teisės studijos kolegijoje trunka 3 metus (Šiaurės Lietuvos kolegija). Sėkmingai įvykdžius studijų programą, apgynus diplominį darbą suteikiamas bakalauro laipsnis.

Vokietijoje

LL.B. laipsnis suteikiamas kelete aukštųjų mokyklų. Baigę studijas absolventai neturi teisės pradėti referendariato (parengiamosios praktikos) ir po to siekti klasikinių teisės profesijų (teisėjo, advokato, notaro ir prokuroro). Kai kuriuose universitetuose (Bucerius Law School, Hamburge) LL.B. laipsnis suteikia teisę laikyti pirmąjį valstybinį egzaminą ir išlaikius atitinkamai tapti referendaru, atlikti praktiką, po kurios galima siekti teisininko profesijos.
Nevermore

Istorija

Nevermore 1992 metais įkūrė Warrel Dane, Jim Sheppard ir Jeff Loomis po jų buvusios grupės, Sanctuary, iširimo.
1994 metais prie grupės prisijungė būgnininkas Van Williams. Nuo tada grupės nariai nesikeitė.
Ofsetas

Ofsetas (angl. offset – atmušimas) – plokščiaspaudės spaudos būdas.
Dažai nuo spaudos formos ant popieriaus patenka ne tiesiog, bet per tarpinį elastinės medžiagos (ofseto) cilindrą. Vaizdas ant formos yra tiesioginis, o ne atvirkščias (veidrodinis) kaip ant kitų spaudos formų. Spausdinama vandeniui atspariame ofsetiniame popieriuje, dažnai greičiau negu kitais būdais. Ofseto rastras smulkesnis, spaudos forma dažniausiai metalinė (cinko).
Poligrafijoje ofsetas pakeitė litografiją. Ofsetu spausdinami daugiatiražiai dailės leidiniai, daugiaspalviai žemėlapiai, plakatai, knygos, žurnalai, etiketės. Ofsetas išrastas 1905 m. JAV. Lietuvoje pradėtas taikyti „Spindulio” ir kitose spaustuvėse po II Pasaulinio karo.
Saladiškės

Istorija

Minimas 1829 m. Molėtų krikšto metrikų knygoje Nr. 12. XIX a. priklausė Liliškių dvaro Anomislio palivarkui.
Trikdymas

Trikdymas (perturbacija) astronomijoje – kūnų orbitos pokyčiai, atsirandantys dėl gravitacinės sąveikos su kitais astronominiais kūnais. Trikdymas dažnai pasireiškia kometų orbitose, veikiamose planetų milžinių gravitacinių laukų. Pvz., dėl Jupiterio gravitacinio lauko poveikio Heilo-Bopo kometos orbita yra sumažėjusi nuo 4200 iki 2800 metų. Planetų gravitaciniai laukai taip pat veikia ir kitų planetų orbitas – Neptūnas buvo atrastas dėl jo trikdymo Urano orbitai.
Galindų kalba

Vakarų galindų kalba

Vakarų galindų kalba nepaliko jokių rašytinių šaltinių. Galindų gyvenamos teritorijos, Galinda, priklausė prūsų žemių sąjungai. Seniau vakarų galindų gyventose vietovėse randami vietovardžiai ir vandenvardžiai atspindi tik bendruosius vakarų baltų kalbų bruožus, todėl labai tikėtina, kad galindai kalbėjo viena iš prūsų kalbos tarmių (bendrąją vakarų baltų kalbų charakteristiką žr. Vakarų baltų kalbos ir Prūsų kalba).
Semnano provincija

Geografija

Šiaurinė provincijos dalis kalnuota (Elburso kalnai), apaugusi senovinėmis giriomis. Pietinę pusę užima sausringa lyguma, kurią daugiausia užima Dešte Keviro dykuma.

Gyventojai

Provincijoje kalba persų, mazenderanių kalbomis, semnanių, sangsarių tarmėmis.
Didžiausi miestai: Semnanas, Šahrudas, Damganas, Garmsaras, Mehdišehras.
Maltiečių kalba

Kalbos istorija

Finikijos ir Kartaginos kolonizacijos metu (800 m. pr. m. e.−218 m. pr. m. e.) Maltos salų gyventojai kalbėjo finikiečių kalbos tarme. Ja buvo šnekama ir Romos (nuo 218 m. pr. m. e.) bei Bizantijos (395−870 m.) viešpatavimo metais.
870 m. − salos buvo užkariautos arabų. Tai lėmė arabų kalbos paplitimą tarp vietinių gyventojų.
1090 m. − prasidėjo normanų Maltos užkariavimo etapas ir ji buvo prijungta prie Sicilijos. Tai buvo pirmasis semitų ir romanų kalbų kontaktas. Arabai liko salose dar 100–150 metų, o Sicilijos įtaka užsitęsė 440 metų.
XV amžiuje parašytas pirmasis žinomas literatūrinis tekstas maltiečių kalba − „Il Cantilena“ poema.
Labiausiai paveikta romanų kalbų Malta buvo Šv. Jono Jeruzaliečio riterių ordino valdymo laikotarpiu (1530−1798). Tuo metu buvo rašoma lotynų ir italų kalbomis, tačiau žinomi bandymai rašyti maltietiškai, pvz., „Bonamico“ poema (1672 m.).
1752 m. − pasirodo pirmoji išspausdinta maltiečių kalba knyga − „Wizzino“ katekizmas.
1800 m. − Malta tapo Didžiosios Britanijos kolonija, tačiau italų kalba liko oficiali, maltiečių − šnekamoji.
1764−1829 m. gyvenęs Mikiel Anton Vassalli sudarė maltiečių kalbos žodyną ir aprašė kalbos gramatiką, išvertė į maltiečių Naujojo Testamento dalį.
1921 m. − Malta gavo savivaldos teisę, pagal konstituciją oficialiomis kalbomis tapo italų ir anglų.
1936 m. − maltiečių gavo oficialios kalbos statusą, italų kalba jo neteko.
1964 m., Maltai paskelbus nepriklausomybę, oficialiomis kalbomis liko anglų ir maltiečių.
2004 m. gegužės 1 d., Maltai įstojus į Europos Sąjungą (ES), maltiečių tapo oficialiąja ES kalba.

Gramatika

Kalbos gramatika kilusi iš arabų kalbos, taip pat naudojami romanų ir anglosaksų kalbų modeliai.

Leksika

Šiuolaikinėje kalboje yra daug anglų kalbos skolinių. Kartais jie vartojami vietoj esamų maltietiškų žodžių. Kai kurie žodžiai rašomi angliškai, pvz., union − sąjunga; tačiau daugelis adaptuojami, pvz., kompjuter − kompiuteris (nuo angl. computer), televixin (skaitoma − televišin) − televizija (nuo angl. television).
Ieoh Ming Pei

Biografija

Pei gimė Guangdžou, Guangdone, Kinijoje 1917 m. balandžio 26 d. garsioje šeimoje iš Sudžou, Dziangsu. Jo tėvas, bankininkas, vėliau tapo Kinijos banko vadovu ir Kinijos centrinio banko valdytoju. Šeima persikėlė į Honkongą, kur Pei baigė žemesniąją vidurinę mokyklą ir tada persikėlė į Šanchajų, kur jo tėvas ėjo Šanchajaus Kinijos banko vadovo pareigas.